4. ΝΟΜΟΣ υπ’ αριθ. 1594 της 21/24 Δεκ. 1950 Περί τροποποιήσεως και συμπληρώσεως του από 25.11.46/10.1.1947 Β.Δ/τος «περί κωδικοποιήσεως διατάξεων περί Σχολιατρκής Υπηρεσίας». Άρθρ.1.-1.Κατά παρέκκλισιν του άρθρ. 25 της κωδικοποιηθείσης «περί υγειονομικής υπηρεσίας των σχολείων» νομοθεσίας, επιτρέπεται επί έν έτος από της δημοσιεύσεως του παρόντος ο διορισμός σχολιάτρων προς συμπλήρωσιν των κενών θέσεων άνευ διαγωνισμού. Ο διορισμός ενεργείται δι’ αποφάσεως του Υπουργού Εθνικής Παιδείας μετά σύμφωνον πρότασιν του Συμβουλίου Σχολικής Υγιεινής. Οι διορισθησόμενοι δέον να μη υπερβαίνωσι το 50όν έτος της ηλικίας των θέλουσι δε ακολουθήσει τον καθοριζόμενον υπό του άρθρ. 26 ειδικόν κύκλον μαθημάτων. 2.Κατ’ εξαίρεσιν οι ευδοκίμως διατελέσαντες σχολίατροι και πτυχιούχοι Σχολιατρικής Σχολής δύναται να επαναδιορισθώσιν κατά τα ανωτέρω οριζόμενα, εφ’ όσον δεν υπερέβησαν το 60όν έτος της ηλικίας των. Άρθρ.2.-Προσωρινοί σχολίατροι καταταχθέντες δια του Α.Ν. 1805/39 εις τον βαθμόν του εισηγητού, εις όν και οι μόνιμοι σχολίατροι και παρακολουθήσαντες επιτυχώς τον δια των διατάξεων τούτου καθοριζόμενον ειδικόν κύκλον μαθημάτων καθίστανται από της δημοσιεύσεως του παρόντος μόνιμοι εν τω ω κατέχουσι βαθμώ, της αρχαιότητος αυτών υπολογιζομένης κατά της διατάξεις του Α.Ν. 1805/39 και αφ’ ης βάσει τούτου κατετάχθησαν βαθμολογικώς. Άρθρ.3.-(Τροποποιείται το άρθρ. 65 του ανωτέρω Β.Δ. 25 Νοεμ. 1946/10 Ιαν. 1947). Άρθρ.4.-1.Εις εκάστην των Παιδαγωγικών Ακαδημιών της Φιλεκπαιδευτικής Εταιρείας διορίζεται εις σχολίατρος, κατά προτίμησιν γυνή, του οποίου αι αποδοχαί βαρύνουν την Φιλεκπαιδευτικήν Εταιρείαν. Αι περί διορισμού, πειθαρχικής διώξεως κλπ. ισχύουσαι διατάξεις της «περί αναδιοργανώσεως της Σχολιατρικής Υπηρεσίας» νομοθεσίας ισχύουν και δια τους Σχολιάτρους των Παιδαγωγικών Ακαδημιών της Φιλεκπαιδευτικής Εταιρείας, προσαπαιτουμένης ειδικώς δια τον διορισμόν και την προαγωγήν αυτών σχετικής προτάσεως της αρμοδίας υπηρεσίας της Φιλεκπαιδευτικής Εταιρείας. Επιπροσθέτως δύναται να ανατεθή αυτοίς παρά της Διευθύνσεως Σχολικής Υγιεινής και άλλη σχολιατρική υπηρεσία, αναλόγως των εκάστοτε αναγκών της υπηρεσίας, εκτιμωμένων υπό του Συμβουλίου Σχολικής Υγιεινής. 32.Κ.α.4 Σχολιατρική Υπηρεσία 2.Οι εν ταις Παιδαγωγικαίς Ακαδημίαις της Φιλεκπαιδευτικής Εταιρείας διωρισμένοι ιατροί δια την εκτέλεσιν σχολιατρικής υπηρεσίας και διδασκαλίαν της υγιεινής δύνανται να παραμείνουν εν υπηρεσία εφ’ όσον περί της εν γένει ευδοκίμου υπηρεσίας των ήθελε γνωματεύσει το Συμβούλιον Σχολικής Υγιεινής. Άρθρ.5.-(Τροποποιούνται η παραγρ. 1 του άρθρ. 67 του ανωτέρω Β.Δ/τος και η παρ. 5 του άρθρ. 8 Α.Ν. 782/1937, ανωτ. σελ. 9). Άρθρ.6.-(Τροποποιείται το άρθρ. 8 του Νόμ. 469/1945 περί Υδροβιολογικού Ινστιτούτου, τόμ. 31). Άρθρ.7.-Αι κατά την διάρκειαν της κατοχής, συνεπεία φυματιώσεως και βάσει του Νόμ. 1959, χορηγηθείσαι αναρρωτικαί άδειαι εις υπαλλήλους αρμοδιότητος του Υπουργείου Εθνικής Παιδείας δεν λαμβάνονται υπ’ όψιν κατά την προσμέτρησιν του συνόλου των αδειών, ων έκαστος των υπαλλήλων τούτων δικαιούται. 